**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2025. szeptember 23-i ülésére**

**Javaslat támogatási kérelem jóváhagyásával kapcsolatos döntés meghozatalára**

A Városi Tanévnyitó Ünnepség évek óta Szombathely Városa szervezésében kerül lebonyolításra. Szombathely Megyei Jogú Város Önkormányzata Közgyűlésének Oktatási és Szociális Bizottsága 321/2016. (X.25.) OSzB számú határozata alapján, a városi ünnepségeken résztvevő köznevelési intézmények közreműködését 100.000,-Ft összeggel támogatja az önkormányzat.

Az idei évben a Városi Tanévnyitó Ünnepség a VVSzC Gépipari és Informatikai Technikum által került megrendezésre és az **„Esélyt a gépiparisoknak” Alapítvány** benyújtotta támogatási kérelmét.

Szombathely Megyei Jogú Város Önkormányzatának 2025. évi költségvetésében a „Városi pedagógus nap, tanévnyitó ünnepség” soron 866.424,- Ft összeg áll rendelkezésre, amely a jelenlegi támogatás fedezetét biztosítja.

Az önkormányzat 2025. évi költségvetéséről szóló 4/2025. (II.28.) önkormányzati rendelet 11.§ (6) bekezdés e) pontja alapján a Tisztelt bizottság jogosult dönteni a „Városi pedagógus nap, tanévnyitó ünnepség” kiadási előirányzat felhasználásáról.

Ugyanakkor az önkormányzati forrásátadásról szóló 47/2013. (XII.4.) önkormányzati rendelet 1. § (5) alapján az alapítványok részére az Önkormányzat költségvetési rendeletében nevesített alapítványi támogatásokon túl pénzeszközt átadni kizárólag a Közgyűlés döntése alapján lehet.

Előzőekre tekintettel kérem a Tisztelt Bizottság egyetértését az „Esélyt a gépiparisoknak” Alapítvány 100 e Ft-tal történő támogatásával.

**Szombathely, 2025. szeptember „ ”**

**/: Dr. László Győző :/**

**HATÁROZATI JAVASLAT**

**……./2025. (IX.23.) KOCB. számú határozat**

A Bizottság a „Javaslat támogatásokkal kapcsolatos döntések meghozatalára” című előterjesztést megtárgyalta, és – az önkormányzat 2025. évi költségvetéséről szóló 4/2025. (II.28.) önkormányzati rendelet 11.§ (6) bekezdés e) pontjára és az önkormányzati forrásátadásról szóló 47/2013. (XII.4.) önkormányzati rendelet 1.§ (5) pontjára hivatkozva - javasolja a Közgyűlésnek, hogy a Városi Tanévnyitó Ünnepség költségeire tekintettel az „Esélyt a gépiparisoknak” Alapítvány 100 e Ft összegű támogatási kérelméhez járuljon hozzá.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: azonnal